sagorsarker/bangla-wikipedia huggingface dataset:
টেলিযোগাযোগ নেটওয়ার্ক

টেলিযোগাযোগ নেটওয়ার্ক হলো টেলিযোগাযোগ মাধ্যম ব্যবহার করে কিছু নোডের আন্তঃসংযোগ যার মাধ্যমে নেটওয়ার্কে সংযুক্ত নোডসমূহের মধ্যে বার্তা আদান-প্রদান করা যায়। যোগাযোগ পদ্ধতির উপর ভিত্তি করে টেলিযোগাযোগ মাধ্যমসমূহ বিভিন্ন রকম প্রযুক্তি ব্যবহার করে বার্তা অথবা সংকেত আদান-প্রদান করতে পারে। যেমন সার্কিট সুইচিং, ম্যাসেজ সুইচিং ও প্যাকেট সুইচিং।
একাধিক নোড একাধিক নেটওয়ার্কে প্রবেশের মাধ্যমে একটি মূল নোড থেকে গন্তব্য নোডে বার্তা প্রেরণ করতে সহযোগিতা করতে পারে। এই বার্তা নির্দিষ্ট গন্তব্যে প্রেরণের উদ্দেশ্যে কিছু রাউটিং ফাংশন নেটওয়ার্কে সংযুক্ত সকল নোডকে একটি নেটওয়ার্ক ঠিকানা প্রদান করে থাকে, যাতে কোন নেটওয়ার্কে নির্দিষ্ট নোডের অবস্থান শনাক্ত করা যায়। একটি নেটওয়ার্কের সকল ঠিকানার সংগ্রহকে ইংরেজিতে এড্রেস স্পেস বলা হয়।
টেলিযোগাযোগ নেটওয়ার্কের উদাহরণ হলো, কম্পিউটার নেটওয়ার্ক, ইন্টারনেট, পাবলিক সুইচড টেলিফোন নেটওয়ার্ক (পিএসটিএন), বৈশ্বিক টেলেক্স নেটওয়ার্ক, বৈমানিক কাজে ব্যবহৃত এসিএআরএস নেটওয়ার্ক।
সাধারণভাবে দূর যোগাযোগ অন্তর্জাল তিনটি ধারণাগত অংশে বিভক্ত। এদের আবার স্তর হিসেবেও বিবেচনা করা হয়। (কারণ ধারণা করা হয় এবং অধিকাংশ ক্ষেত্রে বাস্তবিকভাবেই এই তিনটি অংশ স্তরে স্তরে সাজানো অন্তর্জাল হিসেবে কাজ করে।):
ব্যক্তি এবং প্রতিষ্ঠানের মধ্যে যোগাযোগের জন্য ডেটা নেটওয়ার্ক সারা বিশ্বে ব্যাপকভাবে ব্যবহৃত হয়। ডেটা নেটওয়ার্কের মাধ্যমে ব্যবহারকারীরা নিজেদের নেটওয়ার্কের বাইরের সম্পদও ব্যবহার করতে পারে। ইন্টারনেট হল বিভিন্ন প্রতিষ্ঠানের মধ্যে ডেটা নেটওয়ার্ক ব্যবহার করে ইন্টারনেটওয়ার্কিং করার উপযুক্ত উদাহরণ।
ইন্টারনেটের মত আইপি নেটওয়ার্কে সংযুক্ত টার্মিনালসমূহ আইপি ঠিকানার মাধ্যমে চিহ্নিত করা হয়। ইন্টারনেট প্রোটোকল স্যুট (টিসিপি/আইপি) বার্তা লেনদেনের জন্য নিয়ন্ত্রণ ও রাউটিং প্রদান করে থাকে। সহজে বার্তা পাঠানোর জন্য বিভিন্ন রকম নেটওয়ার্ক সংযুতি ব্যবহার করা যেতে পারে, যেমন:
তিনটি বৈশিষ্ট্য রয়েছে যা ম্যান-কে ল্যান বা ওয়েন থেকে আলাদা করে:
ডেটা সেন্টার নেটওয়ার্কসমূহ বিভিন্ন যন্ত্রের সাথে যোগাযোগ রক্ষার জন্য টিসিপি/আইপির উপর বেশ নির্ভর করে থাকে। ডেটা সেন্টারসমূহ হাজার হাজার উচ্চ শক্তির ও উচ্চগতির সার্ভারকে সংযুক্ত করে রাখে। তাই ডেটা সেন্টার নেটওয়ার্কের গঠন এর কার্যকারিতা, পর্যায়ক্রমিক সম্প্রসারণের স্বাচ্ছন্দ্য, যোগাযোগের গতি নির্ধারণে একটি গুরুত্বপূর্ণ ভূমিকা পালন করে। 
সেমিকন্ডাক্টর প্রযুক্তির অগ্রগতি এবং মুরের আইনে বর্ণিত, ট্রানজিস্টরের ঘনত্ব প্রতি দুই বছরে দ্বিগুণ হওয়ার কথা, ডিজিটাল কম্পিউটারের গতি এবং ক্ষমতার উন্নতির সাথে সাদৃশ্যপূর্ণ। যা টেলিকমিউনিকেশন নেটওয়ার্কসমুহের ক্ষমতা এবং গতির উন্নয়নের ক্ষেত্রেও প্রযোজ্য। টেলিযোগাযোগে এই সাদৃশ্যতাকে ২০০৪ সালে ফিল এডহলম কর্তৃক প্রস্তাবিত, এডহলম'স ল বা এডহলম'সের আইন হিসেবে অভিহিত করা হয়। প্রস্তাবিত এই আইনমতে বলা হয়, টেলিকমিউনিকেশন নেটওয়ার্কের ব্যান্ডউইডথ প্রতি ১৮ মাসে দ্বিগুণ হয়, যা ১৯৭০ সালে হতে তথ্য পর্যালোচনা করে প্রমাণিত হয়েছে। এই একই প্রবণতা ইন্টারনেট, মোবাইল, বেতার, লোকাল এরিয়া নেটওয়ার্ক এবং পার্সোনাল এরিয়া নেটওয়ার্কের ক্ষেত্রেও লক্ষ্য করা যায়। এই উন্নয়নটি ধাতব-অক্সাইড-সেমিকন্ডাক্টর প্রযুক্তির বিকাশে দ্রুত অগ্রগতির ফলাফল।
বৈদিক পুরাণ

বৈদিক পুরাণ বলতে বোঝায় ঐতিহাসিক বৈদিক ধর্ম ও বৈদিক সাহিত্যের পৌরাণিক দিকগুলি। এই দিকগুলি ঋগ্বেদের স্তোত্রগুলিতে পরোক্ষভাবে উল্লিখিত হয়েছে। বৈদিক ক্রিয়াকাণ্ডের ভিত্তিতের গড়ে ওঠা কেন্দ্রীয় পৌরাণিক কাহিনিটি ইন্দ্রকে কেন্দ্র করে রচিত। তিনি সোম পান করে উল্লসিত হন, বৃত্র নামক "অহি"কে (দৈত্য) বধ করে নদনদী, গো ও উষাকে মুক্ত করেন।
বৈদিক গাথায় এমন অনেক উপাদান রয়েছে যা পারস্য, গ্রিক, রোমান প্রভৃতি ইন্দো-ইউরোপীয় পৌরাণিক প্রথা এবং কেল্টিক, জার্মানিক, বাল্টিক ও স্লাভিক জাতিগোষ্ঠীর পুরাণগাথাতেও পাওয়া যায়। বৈদিক দেবতা ইন্দ্র অংশত দ্যৌস পিতৃ, স্কাই ফাদার, জিউস, জুপিটার বা পেরুনের সমতুল্য চরিত্র। মৃত্যুর দেবতা যম হলেন পারস্য পুরাণের যম। বৈদিক স্তোত্রগুলি এই দেবতা দ্বয় এবং আরও কয়েকজন দেবতার স্তুতি করেছে। বেদে দেবতার মোট সংখ্যা ৩৩ ধরা হয়। এর মধ্যে ৮ জন বসু, ১১ জন রুদ্র, ১২ জন আদিত্য ও পরবর্তী ঋগ্বৈদিক দেবতা প্রজাপতিও আছেন। এঁরা স্বর্গ, মর্ত্য ও পাতাল লোকের দেবতা। বৈদিক প্রথার কয়েকজন প্রধান দেবতা হলেন ইন্দ্র, সূর্য, বায়ু, বরুণ, মিত্র, অদিতি, যম, সোম, সরস্বতী, পৃথিবী ও রুদ্র। 
বিষ্ণুপুরাণ অনুসারে, বেদের বর্তমান বিভাগকর্তা হলেন ব্যাস। পৌরাণিক সাহিত্য অনুসারে, বেদ একটিই ছিল। পরে সেটি চারটি (মতান্তরে তিনটি) ভাগে ভাগ করা হয়। বিষ্ণুপুরাণ (৩। ২। ১৮, ৩। ৩। ৪ ইত্যাদি) অনুসারে, দ্বাপর যুগে ব্যাসরূপে বিষ্ণু বেদকে তিনটি বা চারটি ভাগে বিভক্ত করেন। এই ভাগগুলিকে তিনি অসংখ্য শাখায় বিভত করেছিলেন। বায়ুপুরাণ (অংশ ৬০) অনুসারে, ব্রহ্মার অনুরোধে ব্যাস বেদের এই বিভাজন করেন। ভাগবত পুরাণ (১২। ৬। ৩৭) অনুসারে, আদি বেদের উৎস ওঁ অক্ষরটি। এই পুরাণ মতে, দ্বাপর যুগে মানুষের বয়স, গুণ ও বোধশক্তির অধঃপতনের জন্য আদি বেদ চার ভাগে বিভক্ত করা হয়। ভাগবত পুরাণের অন্য একটি কাহিনি (৯। ১৪। ৪৩) অনুসারে, ত্রেতা যুগের সূচনায় রাজা পুরুরবা আদি বেদকে ("ওঁ") তিন ভাগে ভাগ করেছিলেন।
বেদের চারটি ভাগ হল ঋক্‌, সাম, যজুঃ ও অথর্ব। ঋগ্বেদের মন্ত্রগুলি হল স্তোত্রের সংকলন। এগুলিই ঋগ্বৈদিক সভ্যতা সম্পর্কে তথ্যের প্রধান উৎস। সামবেদের গানগুলি পুরোপুরিই অনুষ্ঠান-সংক্রান্ত সংগীতের সংকলন। সামবেদের স্তোত্রগানগুলি সুরে গাওয়া হত। এগুলির সবকটিই ঋগ্বেদ থেকে আহৃত এবং এগুলি কোনো আলাদা শিক্ষা বহন করে না। যজুর্বেদের স্তোত্রগুলি আনুষ্ঠানিক ক্রিয়াকাণ্ডের উপযোগী। আনুষ্ঠানিক ধর্মের প্রয়োজন মেটাতে এগুলি আলাদা করে সংকলিত করা হয়েছে। অথর্ববেদের মন্ত্রগুলি অন্য তিনটি বেদের থেকে সম্পূর্ণ আলাদা। ইতিহাস ও সমাজতত্ত্ব-সংক্রান্ত আলোচনার ক্ষেত্রে এই বেদের স্থান ঋগ্বেদের পরেই।
পোঙ্গল

পোঙ্গল () হলো একটি লোকজ উৎসব, যা ভারতের তামিল জাতিগোষ্ঠী উদ্‌যাপন করে থাকে। “পোঙ্গল” শব্দের বাংলা অর্থ ‘বিপ্লব’, যা তামিল জাতির পরম্পরাগত ও ঐতিহ্যবাহী উৎসব। পোঙ্গাল উৎসব প্রতি বছর ১৪ থেকে ১৭ জানুয়ারি পর্যন্ত পালন করা হয়। তামিলনাড়ুতে নতুন ফসল কাটার পর এই উৎসব পালন করা হয়, যা অনেকটা বাংলা অঞ্চলে পালিত নবান্ন উৎসবের মতো। তামিলদের এই উৎসব অন্তত ১০০০ বছরের পুরনো।
ইউটিসি+১৩:০০

ইউটিসি+১৩:০০ হল সময় অঞ্চল, যা ইউটিসি থেকে ১৩ ঘণ্টা এগিয়ে।
কিরিবাস প্রজাতন্ত্র ১৯৯৫ সালের ১ জানুয়ারি থেকে এর পূর্বাংশে -১১ ও -১০ থেকে +১৩ ও +১৪ সময় অঞ্চলে পরিবর্তন করে, আন্তর্জাতিক তারিখ রেখা দেশকে দুই ভাগে বিভক্ত করা থেকে এড়াতে।
টোঙ্গা বহু বছর থেকে ইউটিসি+১৩:০০ ব্যবহার করে। দিবালোক সংরক্ষণ সময় চালু ছিল সাউদার্ন গ্রীষ্ম কালে ১৯৯৯ থেকে ২০০২ সাল পর্যন্ত।
ইউটিসি+১৩:০০ পূর্ব রাশিয়াতে (চুকটা এবং কামছাটকা) দিবালোক সংরক্ষণ সময় (উত্তর গোলার্ধে গ্রীষ্ম) হিসাবে ব্যবহৃত হত, যেখানে ভূতপূর্ব কামছাটকা সময় চালু ছিল। ২০১০ সাল থেকে এই অঞ্চল মাগাদান সময়ে যোগ দেয়।
শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার বাংলাদেশের চলচ্চিত্রের সঙ্গীত পরিচালকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। প্রথমবারের মত এই পুরস্কার অর্জন করেন দেবু ভট্টাচার্য ও লোকমান হোসেন ফকির যুগ্মভাবে "চরিত্রহীন" চলচ্চিত্রের জন্য। সর্বাধিক পাঁচবার এই পুরস্কার অর্জন করেন যৌথভাবে আলাউদ্দিন আলী ও আলম খান। এছাড়া চারবার ইমন সাহা এবং তিনবার করে এই পুরস্কার অর্জন করেন খন্দকার নুরুল আলম ও সুজেয় শ্যাম। একমাত্র নারী সঙ্গীত পরিচালক হিসেবে এই পুরস্কার অর্জন করেন ফেরদৌসী রহমান।
জন শেফার্ড ব্যারন

জন শেফার্ড ব্যারন ওবিই (২৩ জুন ১৯২৫ – ১৫ মে ২০১০) হলেন একজন ব্রিটিশ প্রকৌশলী যিনি এটিএম মেশিন উদ্ভাবন করেন। তার জন্ম ব্রিটিশ শাসিত ভারতের শিলঙে।
জন অ্যাড্রিয়ান শেফার্ড-ব্যারন ১৯২৫ সালের ২৩ জুন ভারতের মেঘালয়ের শিলং-এর ডাঃ এইচ গর্ডন রবার্টস হাসপাতালে ব্রিটিশ পিতামাতার কাছে জন্মগ্রহণ করেন। তার স্কটিশ পিতা, উইলফ্রেড শেফার্ড-ব্যারন, উত্তরবঙ্গের চট্টগ্রাম বন্দর কমিশনারদের প্রধান প্রকৌশলী ছিলেন, যা তখন ব্রিটিশ সাম্রাজ্যের অংশ ছিল, পরে পোর্ট অব লন্ডন কর্তৃপক্ষের প্রধান প্রকৌশলী, সিভিল ইঞ্জিনিয়ার্স ইনস্টিটিউশনের সভাপতি হওয়ার আগে। তার মা ডরোথি ছিলেন একজন অলিম্পিক টেনিস খেলোয়াড় এবং উইম্বলডন চ্যাম্পিয়নশিপ মহিলা ডাবলস চ্যাম্পিয়ন।
প্রথম আব্বাস হিলমি পাশা

প্রথম আব্বাস (, , ১ জুলাই ১৮১২ – ১৩ জুলাই ১৮৫৪), (প্রথম আব্বাস হিলমি পাশা বা আব্বাস পাশা নামেও পরিচিত) ছিলেন মিশর ও সুদানের ওয়ালি। তিনি তুসুন পাশার পুত্র ও মুহাম্মদ আলি পাশার নাতি।
আব্বাস ১৮১২ সালের ১ জুলাই জেদ্দায় জন্মগ্রহণ করেন। এরপর তাকে কায়রোতে নিয়ে আসা হয়। ১৮৪৮ সালে তার চাচা ইবরাহিম পাশার উত্তরসুরি হিসেবে তিনি মিশর ও সুদানের শাসক হন।
তৎকালীন নেতৃস্থানীয় ইতিহাসবিদ আল-জাবারতির মতে আব্বাস কায়রোতে জন্মগ্রহণ করেছিলেন এবং এসময় তার পিতা তুসুন পাশা হেজাজে ওয়াহাবি পন্থিদের বিরুদ্ধে লড়াই করছিলেন। তরুণ বয়সে আব্বাস তার চাচা ইবরাহিম পাশার অধীনে লেভান্টে সিরিয়ান যুদ্ধে লড়াই করেছেন। মুহাম্মদ আলি পাশার পরে তার পুত্র ইবরাহিম পাশা মিশর ও সুদানের অভিভাবক হিসেবে শাসন করেন। ইবরাহিম পাশা মারা যাওয়ার পর আব্বাস এই পদ লাভ করেন।
আব্বাসকে অনেক সময় নেতিবাচক হিসেবে তুলে ধরা হলেও নুবার পাশা তাকে সত্যিকার ভদ্রজন হিসেবে বর্ণনা করেছেন। তাকে প্রতিক্রিয়াশীল ও স্বল্পভাষী হিসেবে দেখা হয়। অধিকাংশ সময় তিনি প্রাসাদে অতিবাহিত করতেন। তিনি একচেটিয়া ব্যবসা বাতিল করেছিলেন, কারখানা ও বিদ্যালয় বন্ধ করেন এবং সেনাবাহিনীর সদস্য সংখ্যা কমিয়ে ৯,০০০ করেন। তিনি বদ্বীপ বাধ নির্মাণ বন্ধ করেন ও সুয়েজ খাল খননের বিরোধিতা করেছিলেন।
ব্রিটিশ সরকারের চাপের কারণে আব্বাস ব্রিটিশদেরকে আলেক্সান্দ্রিয়া থেকে কায়রো পর্যন্ত রেলপথ নির্মাণের অনুমতি দেন। এর বিনিময়ে ব্রিটিশরা উসমানীয়দের বিরুদ্ধে মিশরকে সহায়তা করে। তার মৃত্যুর পর মিশরে ইউরোপীয়দের সংখ্যা বহুগুণে বৃদ্ধি পায়। ১৮৫০ সালে মিশরে ৩,০০০ ইউরোপীয় ছিল। ১৮৮২ সালে এই সংখ্যা বৃদ্ধি পেয়ে ৯০,০০০ পৌছায়। ১৯০০ সালে এই সংখ্যা দাঁড়ায় ২,০০,০০০।
ক্রিমিয়ার যুদ্ধের সময় তিনি উসমানীয় সুলতানকে তার নৌবহর ও ১৫,০০০ সৈনিক দিয়ে সহায়তা করেছিলেন।
আরবীয় ঘোড়া উৎপাদনে তার ব্যক্তিগতভাবে আগ্রহ ছিল। মুহাম্মদ আলি পাশা ইতিপূর্বে এই কর্মসূচি চালু করেছিলেন। সেসময় মিশর ঘোড়া উৎপাদনের জন্য পরিচিত ছিল না। মিশরের শাসকরা কর হিসেবে ঘোড়া পেতেন। মুহাম্মদ আলি ও আব্বাস উভয়েই বেদুইনদের উৎপাদিত ঘোড়ার স্বতন্ত্র বৈশিষ্ট্য স্বীকার করতেন।
১৮৫৪ সালের ১৩ জুলাই বিনহা প্রাসাদে দুইজন দাসের হাতে আব্বাস নিহত হন। এরপর তার চাচা সাইদ পাশা তার উত্তরসুরি হন।
আব্বাসের মৃত্যুর পর তার আঠারোবছর বয়সী পুত্র ইবরাহিম ইলহামি পাশা তার আরবীয় ঘোড়াগুলো উত্তরাধিকার সূত্রে লাভ করেন। ইবরাহিম এই বিষয়ে বেশি আগ্রহী ছিলেন না। তিনি কিছু ঘোড়া রেখে অবশিষ্ট ঘোড়াগুলো নিলামে বিক্রি করে দেন। ১৮৬১ সালে তার এক দূরবর্তী আত্মীয় আলি পাশা শরিফ আব্বাসের মূল মজুদ থেকে প্রায় ৩০টি ঘোড়া কিনে নেন এবং ঘোড়া উৎপাদন শুরু করেন।
শ্রীলঙ্কার সময়

শ্রীলঙ্কার সময় ৪ এপ্রিল, ২০০৬ থেকে সরকারিভাবে শ্রীলঙ্কা প্রমাণ সময় (SLST, ) প্রতিনিধিত্ব করে। 
অতীতে দিবালোক সংরক্ষণ সময় ব্যবহার করা হত।
ইন্টারনেট টাইমজোন ডাটাবেসে শ্রীলঙ্কার একটি অঞ্চল আছে, এশিয়া/কলম্বো নামে।
শ্রীলঙ্কা মান সময়

শ্রীলঙ্কা প্রমাণ সময় (SLST) শ্রীলঙ্কার একটি সময় অঞ্চল। এটি ইউটিসি থেকে ৫ ঘণ্টা ৩০ মিনিট এগিয়ে, ।
পুরা দেশে একই সময় মেনে চলা হয়। ১৮৮০ সাল থেকে সিলন বা শ্রীলঙ্কার সময় ও -এর মধ্যে ছিল।
১৮৮০ সালে সময় ছিল । দ্বিতীয় বিশ্বযুদ্ধের সময়, জানুয়ারী ১৯৪২ সালে, জাপানিদের সিলন আক্রমণের শেষপ্রান্তে সময় তে পরিবর্তন করা হয়। সেপ্টেম্বর ১৯৪২ সালে, এটি আগও এগিয়ে করা হয়।
বিশ্বযুদ্ধের শেষে ১৯৪৫ সালে, সিলন সময় তে ফিরিয়ে নেয়, ভারতের সাথে একই সময় রাখার জন্য। মে ১৯৯৬ সালে, শ্রীলঙ্কাতে বিদ্যুৎ স্বল্পতার কারণে দিবালোক সংরক্ষণ সময় চালু হলে এটি পরিবর্তন করে ইউটিসি+০৬:৩০ করা হয়। অক্টোবর ১৯৯৬ সালে, সময় আধা ঘণ্টা এগিয়ে নির্ধারণ হয়। যদিও, এপ্রিল ২০০৬ -এ এটিকে পুনরায় ফিরিয়ে আনা হয়। সরকার আশা করেছিল, সময় পরিবর্তনের সাথে এই দ্বীপটি ভারতের সাথে থাকবে। স্যার আর্থার সি ক্লার্ক, যিনি ঐ সময়ে শ্রীলঙ্কাতে অবস্থান করছিলেন, তিনি এই পরিবর্তনের বিরোধিতা করে বলেন, এর ফলে যারা বহির্বিশ্বের সঙ্গে যুক্ত, তাদের প্রত্যেকের অসুবিধা হবে।
বর্তমানে, শ্রীলঙ্কাতে দিবালোক সংরক্ষণ সময় পালন করা হয় না, যদিও এটি দ্বিতীয় বিশ্বযুদ্ধ সময়কালে ছিল।
বলাইদাস চ্যাটার্জি

বলাইদাস চ্যাটার্জি (মার্চ ১৯০০ - ৯ মার্চ ১৯৭৪) ছিলেন একজন ভারতীয় ফুটবলার ও ফুটবল কোচ।
১৯০০ সালের মার্চ মাসে (বাংলায় ৯ চৈত্র মঙ্গলবার) হুগলী জেলার চুঁচূড়ার নিকটবর্তী দুমুরদহ গ্রামে বলাইদাস জন্মগ্রহণ করেন। তার পিতা রামলাল চট্টোপাধ্যায়ের তিন পুত্রের মধ্য তিনি ছিলেন কনিষ্ঠ। তার মাতুলালয় ছিল বর্ধমান জেলার বাদলা গ্রামে। সেখানেই তার শৈশব কাটে। ১৯১০ সাল পর্যন্ত বলাইদাস বাদলা উচ্চ ইংরাজি বিদ্যালয়ে পড়াশোনা করেন। ১৯১১ সালে বলাইদাস কলকাতায় এসে স্কটিশ চার্চ কলেজিয়েট স্কুলে ভর্তি হন। সেখানে তিনি বিদ্যালয়ের ফুটবল দলে খেলার সুযোগ পান। ১৯১৬ সালে একটি ফুটবল প্রতিযোগিতার ফাইনালে হিন্দু স্কুলের বিরুদ্ধে তিনি মাঠে নামেন। কোন প্রতিযোগিতামূলক খেলায় সেটিই তার প্রথম আত্মপ্রকাশ। সে বছরই তিনি বিদ্যালয়ের ফুটবল দলের অধিনায়ক হন। তিনি ফুটবল ব্যতীত অন্যান্য খেলাতেও সমানভাবে অংশগ্রহণ করতে থাকেন।
১৯১৭ সালে তিনি একটি নিখিল ভারত স্কুল প্রতিযোগিতায় প্রথম হন এবং একটি শিল্ড ও মেডেল পুরস্কার পান। সেই বছরই তিনি স্বীয় যোগ্যতায় স্কটিশ চার্চ কলেজ ফুটবল টিমের সদস্য হন। সেই বছর তিনি ওয়াই.এম.সি.এ-এর হয়ে ক্যালকাটা টিমের বিরুদ্ধে একটি ফুটবল ম্যাচে খেলেন। ১৯১৭ সালে থেকে হকি ও ক্রিকেটও খেলতে শুরু করেন। তিনি সিটি অ্যাথলেটিক ক্লাবের হয়ে হকি খেলতে শুরু করেন। যে কোন পজিশনে খেলতে পারতেন। ক্রিকেটে ব্যাটিং ও বোলিং দু'টোতেই তিনি সমান পারদর্শী ছিলেন। ১৯১৮ সালে তিনি পুনরায় পূর্বোক্ত নিখিল ভারত স্কুল প্রতিযোগিতায় প্রথম হন। এছাড়াও তিনি ক্যালকাটা অ্যাথলেটিক জুনিয়র স্পোর্টস চ্যাম্পিয়ন হন। সেই বছর তিনি এরিয়ান ক্লাবে ভর্তি হন এবং সকল পজিশনেই খেলেন। ১৯১৯ সালে তিনি স্কটিশ চার্চ স্কুল থেকে প্রবেশিকা পরীক্ষা দেন। ১৯১৬ থেকে ১৯১৯ সাল পর্যন্ত তিনি বিদ্যালয়ের ফুটবল দলের অধিনায়ক ছিলেন।
মোহনবাগান
ভারত
"'বাংলা"
স্বতন্ত্র
পাবনা ইসলামিয়া মাদ্রাসা

পাবনা ইসলামিয়া মাদরাসা অফিশিয়ালি পাবনা ইসলামিয়া ফাজিল মাদরাসা বাংলাদেশের পাবনা জেলায় অবস্থিত একটি ইসলাম ধর্মীয় উচ্চ শিক্ষাপ্রতিষ্ঠান। তবে মাদ্রাসাটি তার মাতৃ প্রতিষ্ঠান দারুল আমান ট্রাস্ট নামেই অধিক পরিচিত। ২০১১ সালের দাখিল পরীক্ষায় মাদরাসা বোর্ডে সারা দেশে এই প্রতিষ্ঠানটি ২য় স্থান এবং ২০১৪ সালে ৯ম স্থান লাভ করে। এই মাদ্রাসাটি দারুল আমান ট্রাষ্ট নামক প্রতিষ্ঠান কর্তৃক পরিচালিত হয়ে থাকে।
১৯৯১ সালের ১৮ ডিসেম্বর পাবনা দারুল আমান ট্রাস্ট প্রতিষ্ঠিত হবার প্রায় ১৪ মাস পর, ১৯৯৩ সালের ১৬ জানুয়ারী, স্থানীয় জনৈক আলহাজ্ব আছির উদ্দীন সরদার, দারুল আমান ট্রাস্টকে সামাজিক কার্যক্রম পরিচালনার জন্য পাবনা বাস টার্মিনালের উত্তরে লস্করপুর মৌজায় সাড়ে ৭ বিঘা জমি দান করেন। এর অনধিক ৩ মাসের মধ্যেই, সেই জমিতে দারুল আমান ট্রাস্টের উদ্যোগে ‘পাবনা ইসলামিয়া মাদরাসা’ নামে ধর্মীয় শিক্ষাপ্রতিষ্ঠান চালু করা হয়। মাদরাসা প্রতিষ্ঠাকালীন সময়ে ভারপ্রাপ্ত সুপার হিসেবে অধ্যাপক মাওলানা আব্দুর রহীম দায়িত্ব পালন করেন। পরবর্তীতে মাওলানা আব্দুর রবকে সুপারের দায়িত্ব দেয়া হয়। ক্রমান্বয়ে মাদরাসাটি ইবতেদায়ী থেকে দাখিল এবং তারপর আলীম স্তরে উন্নীত হয়। প্রতিষ্ঠার পর থেকে বরাবরই মাদরাসাটির ফলাফল ভাল বিধায় ২০১৯ সালেও দাখিল ও আলিম পরীক্ষায় অর্জিত ফলাফলের ভিত্তিতে এই প্রতিষ্ঠানের শিক্ষার্থীরা বাংলাদেশ মাদরাসা শিক্ষাবোর্ড প্রদত্ত ‘মেধাবৃত্তি ও সাধারণ বৃত্তি’ লাভ করেছে। ২০২০ সালে এই মাদ্রাসায় কেন্দ্রীয় গ্রন্থাগার প্রতিষ্ঠা করা হয়। বর্তমানে মাদরাসাটির অধ্যক্ষ হিসেবে দায়িত্ব পালন করছেন হাফেজ মাওলানা ইকবাল হুসাইন। মাদ্রাসাটির উপাধ্যক্ষ হিসেবে আছেন মাওলানা আব্দুল লতিফ।
প্রাতিষ্ঠানিক ‍ওয়েবসাইট
নুরুল হাসান

কাজী নুরুল হাসান সোহান (জন্ম: ২১ নভেম্বর ১৯৯৩) হলেন একজন বাংলাদেশী প্রথম শ্রেণীর ক্রিকেট এবং লিস্ট এ ক্রিকেটার। সোহান মূলত একজন ডানহাতি ব্যাটসম্যান হিসেবে ভূমিকা পালন করে থাকেন। তিনি বাংলাদেশের বৃহত্তর খুলনা জেলায় জন্মগ্রহণ করেন। তিনি ২০২৩ মৌসুম থেকে বাংলাদেশ প্রিমিয়ার লিগে রংপুর রাইডার দলের হয়ে প্রতিনিধিত্ব করছেন।
তিনি ২০১৬ সালের জিম্বাবুয়ে জাতীয় ক্রিকেট দলের বাংলাদেশ সফরে ১ম টুয়েন্টি২০ ক্রিকেট প্রতিযোগিতায় অংশগ্রহণের মাধ্যমে আন্তর্জাতিক ক্রিকেটে আত্মপ্রকাশ করেন। ২০২২ সালের জুলাই মাসে তিনি বাংলাদেশ জাতীয় টি-টুয়েন্টি ক্রিকেট দলের অধিনায়কত্ব পান।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
তাহিতি

তাহিতি প্রশান্ত মহাসাগরে অবস্থিত একটি দ্বীপ, যা ফ্রান্সের অধিভূক্ত অঞ্চল। এটি আগ্নেয়গিরির অগ্নুৎপাতের ফলে সৃষ্টি হয় এবং পাহাড় ঘেরা দ্বীপ।
শ

শ হল বাংলা ভাষার ঊনত্রিংশ ব্যঞ্জনবর্ণ এবং বাংলা বর্ণমালার ৪০তম বর্ণ।
শ + ন = শ্ন = প্রশ্ন
শ + ব = শ্ব = অশ্ব
শ + ম = শ্ম = শ্মশান 
শ + য = শ্য = বৈশ্য
শ + র = শ্র = শ্রবণ
শ + র = শ্র = শ্রুতলিপি
শ + ল = শ্ল = শ্লোক
স

স () হলো বাংলা ভাষার একত্রিংশ ব্যঞ্জনবর্ণ এবং বাংলা বর্ণমালার ৪২তম বর্ণ।
স এর উচ্চারণ ছ এর শিষ ধ্বনির মতো। এর উচ্চারণ কখনো শ আবার কখনো ইংরেজি S/s এর মতো হয়।অধিকাংশ ক্ষেত্রে এর উচ্চারণ শ এর মতো হয়। 
তবে কিছু বিদেশি শব্দ ও যুক্তবর্ণে এর সঠিক উচ্চারণ পাওয়া যায়। 
সুস্থ,বস্তা
ড়

ড় হল বাংলা ভাষার ত্রয়োত্রিংশ ব্যঞ্জনবর্ণ এবং বাংলা বর্ণমালার ৪৪তম বর্ণ।
প্রাচীন ব্রাহ্মী "𑀟" হলো "ড" এবং "ড়" উভয়েরই পূর্বপুরুষ। ঈশ্বরচন্দ্র বিদ্যাসাগরের বর্ণমালা বিন্যাসে "ড" বর্ণটির নিচে বিন্দু সহযোগে এটি সর্বপ্রথম স্থান পায়। যদিও সংস্কৃত ও নব্যভারতীয় আর্যভাষাগুলোতে "ড"-এর শব্দের মধ্যে অবস্থানভেদে এর উচ্চারণ কখনো কখনো "ড়" এর মতো হতো তবুও বাংলায় "ড়"-কে স্বতন্ত্র বর্ণ রূপে সৃষ্টি করা হয়েছে যাতে "ড" ও "ড়"-এর উচ্চারণের পার্থক্য উপলব্ধ হয়। "ড়" বর্ণটি বাংলায় শব্দের আদিতে ব্যবহৃত হয় না।
বাংলা ভাষার বৈয়াকরণগণ প্রথম থেকেই সংস্কৃত ব্যাকরণের অনুসরণে ট-বর্গীয় ধ্বনিসহ ড়, ঢ় ইত্যাদিকে মূর্ধন্য ব্যঞ্জনধ্বনি রূপে আখ্যায়িত করে আসছেন কিন্তু বাংলায় কখনো এর উচ্চারণ মূর্ধা থেকে হয় না। এটি উচ্চারণগত দিক থেকে দন্ত্যমূলীয় ও তাড়নজাত। "ড়"-এর উচ্চারণে জিহ্বার ডগা বা অগ্রভাগ কিছুটা মোচড় খায় তবে তা এতটাই ক্ষীণ যে বোঝার আগেই জিহ্বার অবস্থানের পরিবর্তন ঘটে। এই ধ্বনির উচ্চারণে জিহ্বার ডগা বা অগ্রভাগের উল্টোপিঠ উপরের পাটির দাঁতের গোড়াকে স্পর্শ করতে না করতেই জিহ্বার ডগা নিচের পাটি দাঁতের উপর উছলে পড়ে। সম্পূর্ণ প্রক্রিয়া এত দ্রুত হয় বলেই এটি তাড়নজাত ধ্বনি। এছাড়া এটি ঘোষ ও অল্পপ্রাণ ব্যঞ্জনধ্বনি।
ঢ়

ঢ় হলো বাংলা ভাষার চতুর্ত্রিংশ ব্যঞ্জনবর্ণ এবং বাংলা বর্ণমালার ৪৫তম বর্ণ।
প্রাচীন ব্রাহ্মী "𑀠" হলো "ঢ" এবং "ঢ়" উভয়েরই পূর্বপুরুষ। ঈশ্বরচন্দ্র বিদ্যাসাগরের বর্ণমালা বিন্যাসে "ঢ" বর্ণটির নিচে বিন্দু সহযোগে এটি সর্বপ্রথম স্থান পায়। যদিও সংস্কৃত ও নব্যভারতীয় আর্যভাষাগুলোতে "ঢ" এর শব্দের মধ্যে অবস্থানভেদে এর উচ্চারণ কখনো কখনো "ঢ়" এর মতো হতো তবুও বাংলায় "ঢ়" কে স্বতন্ত্র বর্ণ রূপে সৃষ্টি করা হয়েছে যাতে "ঢ" ও "ঢ়" এর উচ্চারণের পার্থক্য উপলব্ধ হয়। "ঢ়" বর্ণটি বাংলায় শব্দের আদিতে ব্যবহৃত হয় না।
বাংলা ভাষার বৈয়াকরণগণ প্রথম থেকেই সংস্কৃত ব্যাকরণের অনুসরণে ট-বর্গীয় ধ্বনিসহ ড়, ঢ় ইত্যাদিকে মূর্ধন্য ব্যঞ্জনধ্বনি রূপে আখ্যায়িত করে আসছেন কিন্তু বাংলায় কখনো এর উচ্চারণ মূর্ধা থেকে হয় না।এটি উচ্চারণগত দিক থেকে দন্ত্যমূলীয় ও তাড়নজাত। "ঢ়" এর উচ্চারণে জিহ্বার ডগা বা অগ্রভাগ কিছুটা মোচড় খায় তবে তা এতটাই ক্ষীণ যে বোঝার আগেই জিহ্বার অবস্থানের পরিবর্তন ঘটে। এই ধ্বনির উচ্চারণে জিহ্বার ডগা বা অগ্রভাগের উল্টোপিঠ উপরের পাটির দাঁতের গোড়াকে স্পর্শ করতে না করতেই জিহ্বার ডগা নিচের পাটি দাঁতের উপর উছলে পড়ে। সম্পূর্ণ প্রক্রিয়া এত দ্রুত হয় বলেই এটি তাড়নজাত ধ্বনি। এছাড়া এটি ঘোষ ও মহাপ্রাণ ব্যঞ্জনধ্বনি।
য়

য় (অন্তস্থ অ) হল বাংলা ভাষার পয়ত্রিংশ ব্যঞ্জনবর্ণ এবং বাংলা বর্ণমালার ৪৬তম বর্ণ। ঈশ্বরচন্দ্র বিদ্যাসাগর য বর্ণের নিচে বিন্দু দিয়ে য় বর্ণের সৃষ্টি করেন। ১৮৫৫ সালে ঈশ্বরচন্দ্র বিদ্যাসাগর তাঁর "বাংলা বর্ণ পরিচয়" গ্রন্থের বর্ণটি অন্তর্ভুক্ত করেন।
বাংলা ভাষায় য় এর ব্যবহার শব্দের মাঝে এবং শব্দের শেষে চালু আছে। শব্দের প্রথমে য় এর ব্যবহার হয়না। য় এর উচ্চারণ অ এর মত। তাতে া, ে, ু, ইত্যাদি যোগ করে যথাক্রমে আ, এ, উ উচ্চারণ করা হয়।
য় বর্ণের নিজস্ব কোনো উচ্চারণ নেই। শব্দে "য়" বর্ণটি যে স্বরবর্ণের সাথে যুক্ত থাকে তার উচ্চারণ ধারণ করে। যেমন:
দিনাজপুর সরকারি পলিটেকনিক ইনস্টিটিউট

দিনাজপুর পলিটেকনিক ইনস্টিটিউট বাংলাদেশের বৃহত্তম ও নামী সরকারী পলিটেকনিক ইনস্টিটিউট যা ১৯৬৪ সালে প্রতিষ্ঠিত হয়েছিল। এই পলিটেকনিকটি বাংলাদেশ সরকার এবং বাংলাদেশ কারিগরি শিক্ষা বোর্ডের (বিটিইবি) অধীনে নিয়ন্ত্রিত হচ্ছে। তৎকালীন পাকিস্তান সরকার পূর্ব  পাকিস্তানের জেলাসদরে ১৬টি  পলিটেকনিক ইনস্টিটিউট স্থাপন করে। দিনাজপুর পলিটেকনিক ইনস্টিটিউট তারই একটি।  ১৯৬৪ সালে ”সিভিল” এবং “পাওয়ার” টেকনোলজি নিয়ে দিনাজপুর পলিটেকনিক ইনস্টিটিউট এর যাত্রা শুরু হয়। পরবর্তীতে ১৯৬৮ সালে “মেকানিক্যাল” টেকনোলজি , ১৯৮১ সালে ‘ইলেকট্রিক্যাল” টেকনোলজি চালু হয়। ২০০২ সালে “আর্কিটেকচার এন্ড ইন্টেরিয়র ডিজাইন” এবং “কম্পিউটার” টেকনোলজি চালু হয়। বর্তমানে প্রতিবছর ৬টি টেকনোলজিতে ১১০০ জন ছাত্রছাত্রী ভর্তি করা হয়। ২০২২ প্রবিধান মোতাবেক মেধা ও এস.এস.সি-তে প্রাপ্ত CGPA এর ভিত্তিতে কারিগরি শিক্ষা অধিদপ্তর কেন্দ্রীয়ভাবে নির্বাচিত শিক্ষার্থীদের ভর্তি প্রক্রিয়া সম্পন্ন করে প্রতিটি সরকারি পলিটেকনিক ইনস্টিটিউটে প্রেরণ করে থাকে।
তথ্যসূত্রঃ <ref name="Dpi" group="https://dinajpur.polytech.gov.bd/site/page/bdae26c0-d99c-49c5-b845-0aee7ac37be3/-">https://dpi.edu.bd/#:~:text=DINAJPUR%20Polytechnic%20institute,maintaining%20International%20Standard.</ref>
অত্র প্রতিষ্ঠানের একটি বিশাল লাইব্রেরি রয়েছে যেখানে প্রায় ৩৫৬৫৮ টি বই রয়েছে জ্ঞান অর্জনের জন্য।
অত্র ইনস্টিটিউটে ছেলেদের জন্য ২ টি ছাত্রাবাসে ২৪০ জন এবং মেয়েদের জন্য ১ টিতে ১০০ জন থাকার ব্যবস্থা রয়েছে।
https://dinajpur.polytech.gov.bd/site/page/bdae26c0-d99c-49c5-b845-0aee7ac37be3/-
সাইদ পাশা

মুহাম্মদ সাইদ পাশা (, , ১৭ মার্চ ১৮২২ – ১৮ জানুয়ারি ১৮৬৩) ছিলেন মিশর ও সুদানের ওয়ালি। ১৮৫৪ থেকে ১৮৬৩ সাল পর্যন্ত তিনি এই দায়িত্বে ছিলেন। আনুষ্ঠানিকভাবে তিনি উসমানীয় সুলতানের অধীনস্থ হলেও তিনি কার্যত স্বাধীনভাবে শাসন পরিচালনা করেছেন। সাইদ পাশা ছিলেন মুহাম্মদ আলি পাশার চতুর্থ পুত্র। তিনি প্যারিসে পড়াশোনা করেছেন।
সাইদের অধীনে আইন, ভূমি ও কর ক্ষেত্রে বেশ কিছু সংস্কার করা হয়। পশ্চিমা ঋণ নিয়ে এসময় মিশর ও সুদানে কিছু অবকাঠামোগত আধুনিকায়ন করা হয়। ১৮৫৪ সালে সুয়েজ খালের জন্য জমি প্রদানের আইন অনুমোদিত হয়। খাল খননের দায়িত্ব ফরাসি নাগরিক ফার্ডি‌নেন্ড দ্য লেসেপ্সকে প্রদান করা হয়েছিল। ব্রিটিশরা ফরাসিদের হাতে খাল খননের বিরোধিতা করে এবং উসমানীয় সাম্রাজ্যের তরফ থেকে যাতে এই কাজে অনুমতি দেয়া না হয় সেজন্য দুই বছর পর্যন্ত তৎপরতা চালায়।
১৮২১ সালে তার বাবা সুদান অধিকার করে একে মিশরের সাথে যুক্ত করেছিলেন। মূলত দাস সংগ্রহের জন্য এই পদক্ষেপ নেয়া হয়। সুদানে দাস সংগ্রহের অভিযান বন্ধের জন্য ইউরোপীয় চাপের কারণে সাইদ অভিযান নিষিদ্ধের আদেশ জারি করেন। তবে স্বাধীন দাস ব্যবসায়ীরা এই আদেশ মানেনি।
যুক্তরাষ্ট্রের গৃহযুদ্ধের সময় সাইদের শাসনামলে মিশর ইউরোপীয় কারখানার জন্য তুলার প্রধান সরবরাহকারী হয়ে উঠে। ১৮৬৩ সালে তৃতীয় নেপোলিয়নের আহ্বানে সাড়া দিয়ে দ্বিতীয় মেক্সিকান সাম্রাজ্যের বিরুদ্ধে বিদ্রোহ দমনের জন্য সুদানি ব্যাটেলিয়নের কিছু অংশ প্রেরণ করে সহায়তা করেছিলেন।
সাইদের শাসনামলে শেখদের প্রভাব হ্রাস করা হয়। অনেক বেদুইন এসময় যাযাবর অভিযানে ফিরে যায়।
১৮৫৪ সালে তিনি মিশর ব্যাংক প্রতিষ্ঠা করেন। একই বছরে মিশরের প্রথম স্ট্যান্ডার্ড গেজ রেলপথ চালু হয়। কাফর এল-জায়াত থেকে আলেক্সান্দ্রিয়া পর্যন্ত এই রেলপথ চালু ছিল। 
সাইদের সম্ভাব্য উত্তরসুরি আহমেদ রিফাত পাশা ১৮৫৮ সালে ট্রেন ভ্রমণকালে নীলনদ অতিক্রমের সময় তার ট্রেনটিকে একটি বার্জ‌ বহন করছিল। ট্রেনটি এসময় নীলনদে পড়ে যাওয়ায় রিফাত পাশা মারা যান। এর ফলে ১৮৬৩ সালে সাইদের মৃত্যুর পর তার ভাইপো ইসমাইল পাশা শাসনভার লাভ করেন।
ভূমধ্যসাগরের বন্দর পোর্ট সাইদ তার নামে নামকরণ করা হয়েছে।
সাইদ পাশা দুইবার বিয়ে করেছেন। তার প্রথম স্ত্রী ইনজি হানিমেফেন্দি। এই দম্পতির কোনো সন্তান ছিল না। তার দ্বিতীয় স্ত্রী মেলেকবের হানিমেফেন্দি। এই দম্পতির দুই পুত্র ছিল। তারা হলেন মুহাম্মদ তুসুন পাশা ও মাহমুদ পাশা।
পাকিস্তান মান সময়

পাকিস্তানের বর্তমান সময় (PKT) চালু হয় ১৯৫৪ সালের ৩০ এপ্রিল এবং ১ মের মধ্যরাত থেকে। এর পূর্বে, ব্রিটিশ শাসিত ভারতের কলকাতা স্থানীয় সময় (ভারতীয় প্রমাণ সময়), চাটু ছিল, যেটি ১৯০৬ সালের ১ জানুয়ারি থেকে কার্যকর হয়, এই সময় তৎকালীন শ্রীলঙ্কাতেও) ব্যবহৃত হত, ১৪ আগস্টে পাকিস্তানের স্বাধীনতার পূর্ব পর্যন্ত।
পাকিস্তানের প্রমাণ সময় নরয়াল জেলার পাসরুর গ্রামের। 
পাকিস্তানের দিবালোক সংরক্ষণ সময় পালন করা হয় না।
প্যারালিম্পিকে বাংলাদেশ

বাংলাদেশের  প্যারালিম্পিকে অভিষেক হয় এথেন্সে অনুষ্ঠিত ২০০৪ গ্রীষ্মকালীন প্যারালিম্পিকে অংশগ্রহণের মাধ্যমে। অভিষেক প্যারালিম্পিকে বাংলাদেশের একমাত্র প্রতিনিধি এথলেট মকসুদ মকসুদ ছেলেদের ৪০০ মিটার (টি৪৬)-এ অংশগ্রহণ করেন কিন্তু হিটে সবচেয়ে বেশি সময় নিয়ে প্রতিযোগিতা থেকে ছিটকে পড়েন। ২০০৮ গ্রীষ্মকালীন প্যারালিম্পিকে বাংলাদেশের প্রতিনিধিত্ব করেন দৃষ্টি প্রতিবন্ধী আব্দুল কাদের সুমন, তিনি ছেলেদের ১০০ মিটার (টি১২) এ অংশগ্রহণ করেন এবং হিটে ধীরগতির রেকর্ড ১৬.৬৩ সেকেন্ড সময় নিয়ে প্রতিযোগিতা থেকে বাদ পড়েন।
বাংলাদেশ কখনো শীতকালীন প্যারালিম্পিকে অংশগ্রহণ করেনি।
 সর্বশেষ
নিকি বোয়ে

নিকো নিকি বয়ে ( ; জন্ম: ২০ মার্চ, ১৯৭৩) অরেঞ্জ ফ্রি স্টেট প্রদেশের ব্লুমফন্টেইনে জন্মগ্রহণকারী সাবেক দক্ষিণ আফ্রিকান ক্রিকেটার। বর্তমানে নাইটস ক্রিকেট দলের কোচিংয়ের দায়িত্বে রয়েছেন। দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন তিনি। দলে তিনি মূলতঃ অল-রাউন্ডার হিসেবে ভূমিকা রাখেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। ঘরোয়া ক্রিকেটে ফ্রি স্টেট, ঈগলস ও ওয়ারিয়র্স এবং কাউন্টি ক্রিকেটে নটিংহ্যামশায়ার ও নর্দাম্পটনশায়ারের পক্ষে খেলেছেন নিকি বোয়ে।
ব্লুমফন্টেইনের গ্রে কলেজে অধ্যয়ন করেন তিনি। এছাড়াও, তার ভাই এডুয়ার্ড বোয়ে প্রথম-শ্রেণীর ক্রিকেটে অংশ নিয়েছেন।
২০০৭ মৌসুমের শেষদিকে কয়েক সপ্তাহের জন্য নর্দাম্পটনশায়ারের পক্ষে যোগ দেন। তিনি বিদেশী খেলোয়াড় যোহন ভন দার ওয়াথের পরিবর্তে খেলেন। কিছুদিন পর ঘোষণা করা হয় যে, তিনি বিচ্ছিন্ন ইন্ডিয়ান ক্রিকেট লিগে খেলবেন। ২০০৮ সালে নর্দাম্পটনশায়ারের অধিনায়ক ডেভিড সেলস পদত্যাগ করলে বোয়ে ক্লাবের অধিনায়কের দায়িত্ব পালন করেন। ঐ মৌসুমে তিনি প্রথম-শ্রেণীর ক্রিকেটে তার সর্বোচ্চ অপরাজিত ২২৬ রান তোলেন। ৩ সেপ্টেম্বর, ২০০৯ তারিখে একবছরের জন্য নতুন করে চুক্তিবদ্ধ হন। এরফলে ক্লাবটি ২০১০ মৌসুমে শীর্ষস্থানে পৌঁছে।
১৯৯৫ সালে জিম্বাবুয়ের বিপক্ষে খেলায় অংশগ্রহণের মাধ্যমে তার আন্তর্জাতিক ক্রিকেটে অভিষেক ঘটে। কিন্তু আঘাতের কারণে প্রায়শঃই তিনি দলের বাইরে ছিলেন ও আরোগ্য লাভের পর অন্তর্ভুক্ত হতেন। এ সময়ে তাকে দক্ষিণ আফ্রিকার প্রথম পছন্দের স্পিন বোলাররূপে আখ্যায়িত করা হতো। দক্ষিণ আফ্রিকা দলে অল-রাউন্ডারের প্রাচুর্যতার কারণে সচরাচর তাকে আট কিংবা নয় নম্বরে ব্যাটিংয়ে নামতে হতো। প্রথম-শ্রেণীর ক্রিকেটে তার ব্যাটিং গড় ৩২ হলেও টেস্ট ও ওডিআইয়ে এ গড় প্রায় ২৬ ছিল যা ২০০০-এর দশকে টেস্ট ক্রিকেটে সর্বোচ্চ পর্যায়ের ছিল। গড়পড়তা উচ্চমাত্রার গড় থাকা স্বত্ত্বেও তিনি সেঞ্চুরি করতে পারেননি। কিন্তু, ২০০০-০১ মৌসুমে নিউজিল্যান্ডের বিপক্ষে দু’টি ওডিআই সেঞ্চুরি করতে সমর্থ হন।
ডিসেম্বর, ২০০৬ সালে আন্তর্জাতিক ক্রিকেট থেকে অবসরের ঘোষণা দেন তিনি। তিনি সর্বমোট ১০০ টেস্ট উইকেট দখল করেন। মাহেলা জয়াবর্ধনের উইকেট নিয়ে তিনি এ মাইলফলক স্পর্শ করেন।
কিরিগেমি

সাধারণত কিরিগেমিতে একটি প্রধান ভাঁজ থাকে এবং এর নকশাটি কাটার পর বিভিন্ন অংশ ভাঁজ করা হয়। প্রধান ভাঁজটি খুলে ধরলে একটি কিরিগেমি শিল্প ফুটে ওঠে। সাধারণত কিরিগেমি প্রতিসম হয় যেমন শিশিরের নকশা, পেন্টাগ্রাম, অর্কিড ফুল প্রভৃতি।
কিরিগেমি এবং পপ আপ কার্ডের প্রধান পার্থক্য হল কিরিগেমিতে একটিমাত্র কাগজ কেটে কোন কিছু ফুটিয়ে তোলা হয়। অন্যদিকে পপ আপ কার্ডে অনেক টুকরা কাগজ আঠা দিয়ে জুড়ে দেয়া হতে পারে।
কামারপুকুর ইউনিয়ন

কামারপুকুর ইউনিয়ন বাংলাদেশের রংপুর বিভাগের নীলফামারী জেলার সৈয়দপুর উপজেলার একটি স্থানীয় সরকার প্রশাসনিক ইউনিয়ন।
কামারপুকুর ইউনিয়নের আয়তন ৪১৯৭ একর (১১ বর্গ কিলোমিটার)। এই ইউনিয়নে ৩৬৭৪ টি পরিবার বাস করে।
এই ইউনিয়টি টি মৌজার টি গ্রামের সমন্বয়ে গঠিত।
বাংলাদেশের ১৯৯১ আদমশুমারি অনুযায়ী বুরুঙ্গাবাজার ইউনিয়নের জনসংখ্যা ২০,৩৬২ জন। এর মধ্যে মহিলা ৫১%, এবং পুরুষ ৪৯%।
মুলত কৃষি কৃষি নির্ভর ও কিছু ছোট ছোট শিল্প কারখানা আছে।
তালা' আল বাদরু আলাইনা

ত্বালা’ আল বাদরু 'আলাইনা  (আরবি ভাষা: ) একটি ঐতিহ্যবাহী ইসলামি গজল/গান, যাকে ইসলামি পরিভাষায় নাশিদ বলা হয়ে থাকে। হযরত মুহাম্মদ (সা.) যখন আল্লাহর নির্দেশে মক্কা থেকে মদিনায় হিজরত করেন, তখন মদিনার লোকজন (যাদের আনসার বলা হয়)/ আনসার সদস্যগণ এই গান/গজল গেয়ে তাঁকে তাদের মধ্যে বরণ করে নিয়েছিলেন। গানটি/গজলটি ১৪০০ বছরেরও বেশি পুরনো এবং ইসলামি সংস্কৃতির একটি অনন্য নিদর্শন।
طلع البدر علينا<br>
"tala‘a 'l-badru ‘alaynā"<br>
ত’লা আল বদরু আলইনা <br>
পূর্ণিমার চাঁদ আমাদের উপর (কাছে) এসেছে
من ثنيات الوداع<br>
"min thaniyyāti 'l-wadā‘" <br>
মিন ছনি’য়া তিল –ওদা <br>
ওদা‘ উপত্যকা থেকে (যে উপত্যকা দিয়ে হযরত মুহাম্মদ (সা.) মদীনায় প্রবেশ করেন)
وجب الشكر علينا<br>
"wajaba 'l-shukru ‘alaynā" <br>
ওজবশ শুকরু আলইনা <br>
এবং তাঁর প্রতি শুকরিয়া প্রকাশ করা আমাদের অবশ্য কর্তব্য
ما دعى لله داع<br>
"mā da‘ā li-l-lāhi dā‘" <br>
মা দ-আ লিল্লাহি দা <br>
যতদিন আল্লাহকে ডাকার মত কেউ থাকবে
أيها المبعوث فينا<br>
"ayyuha 'l-mab‘ūthu fīnā" <br>
আইয়্যু হা’ল মবউছু ফীনা<br>
ওহ, আমাদের রাহাবার আজকে আমাদের মধ্যে
جئت بالأمر المطاع<br>
ji’ta bi-l-’amri 'l-muṭā‘<br>
জি’তা বি’ল-আম্রিল -মুতা <br>
যিনি (আল্লাহর পক্ষ থেকে )আদেশ/উপদেশ নিয়ে এসেছেন যার প্রতি আমাদের কর্ণপাত করতে হবে।<br>
جئت شرفت المدينة<br>
ji’ta sharrafta 'l-madīnah<br>
জি’তা শররফতল মদীনা <br>
আপনি এই শহরের জন্য শরফ বয়ে নিয়ে এসেছেন<br> 
مرحبا يا خير داع<br>
marḥaban yā khayra dā‘<br>
মারহাবান ইয়া খাইরা দা' <br>
খোশ আমদেদ আপনাকে, যিনি আমাদের সঠিক পথ দেখাবেন/সঠিক পথ সম্বন্ধে বলবেন
খুলনা সরকারি পলিটেকনিক ইনস্টিটিউট

পাকিস্তানের প্রথম পাঁচ বছরমেয়াদী পরিকল্পনার (১৯৫৫-৬০) অংশ হিসেবে খুলনায় একটি প্রযুক্তিগত প্রশিক্ষণ কেন্দ্রে কাজ শুরু হয়। এই পলিটেকনিক ইনস্টিটিউটটি ১৯৬৩ সালে প্রতিষ্ঠিত হয়।
প্রায় ৩৮০০ শিক্ষার্থী এই প্রতিষ্ঠানের ইঞ্জিনিয়ারিংয়ে ডিপ্লোমার জন্য পড়াশোনা করছে। বর্তমানে, এখানে ৯টি শিক্ষা বিভাগ রয়েছে। প্রতি বছর ডিপ্লোমার জন্য প্রায় ৭০০ শিক্ষার্থী ভর্তি হয়। এই বিভাগগুলি এবং ইনস্টিটিউটগুলিতে প্রায় ১০০ শিক্ষক শিক্ষা দেন। খুলনা পলিটেকনিক ইনস্টিটিউটের নিম্নলিখিত বিভাগ রয়েছে:
২০০৮ সাল থেকে খুলনা পলিটেকনিক ইনস্টিটিউটের ছাত্রাবাস বন্ধ আছে।
খুলনা সরকারি মহিলা পলিটেকনিক ইনস্টিটিউট

খুলনা সরকারি মহিলা পলিটেকনিক ইনস্টিটিউট (KMPI) ২০০৫ সালে প্রতিষ্ঠিত হয়। এটি খুলনার খালিশপুরে অবস্থিত।  একাডেমিক বিল্ডিং ছাড়াও, ছাত্রীদের জন্য একটি হোস্টেল, একটি কমন রুম এবং একটি ক্যান্টিনের সুবিধা রয়েছে।  এছাড়াও অধ্যক্ষের জন্য একটি বাংলো এবং চতুর্থ শ্রেণীর কর্মচারীদের জন্য একটি কোয়ার্টার রয়েছে।  চারপাশ বিশিষ্ট একাডেমিক বিল্ডিং দ্বারা বেষ্টিত মনোরম খেলার মাঠে সমস্ত ছাত্রীদের নিজেদেরকে সতেজ করার সুযোগ রয়েছে। খুলনা মহিলা পলিটেকনিক ইন্সটিটিউট চারটি টেকনোলজি নিয়ে চালু হয়, সেগুলো হলো কম্পিউটার টেকনোলজি , ইলেকট্রনিক্স টেকনোলজি, এনভায়রনমেন্ট টেকনোলজি ও আর্কিটেকচার এন্ড ইন্টেরিয়র ডিজাইন টেকনোলজি।
খুলনা মহিলা পলিটেকনিক ইন্সটিটিউট এ ১০০ আসন বিশিষ্ট একটি ছাত্রীনিবাস রয়েছে।
বগুড়া সরকারি পলিটেকনিক ইনস্টিটিউট

১৯৬২ সালে ফোর্ড ফাউন্ডেশন ঢাকা, রংপুর, সিলেট, পাবনা ও বরিশাল এই পাঁচটি পলিটেকনিক ইনস্টিটিউটের সাথে বগুড়া পলিটেকনিক ইনস্টিটিউটটি প্রতিষ্ঠা করে। শুরুতে বগুড়া পলিটেকনিক ইনস্টিটিউট ওকলাহোমা স্টেট ইউনিভার্সিটির পাঠ্যক্রমানুসারে ৩ বছর মেয়াদি কোর্স দেওয়া হতো। যুক্তরাষ্ট্রে বিজ্ঞান কোর্সে প্রকৌশলে স্নাতককারী কর্তৃক বিধান রেখে তৎকালীন কারিগরি শিক্ষা বোর্ড কর্তৃক সার্টিফিকেট প্রদান করা হত।
একাডেমিক টেকনোলজিসমূহের মধ্যে রয়েছে:
৪র্থ জাতীয় চলচ্চিত্র পুরস্কার (বাংলাদেশ)

৪র্থ জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৪র্থ আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৭টি শাখায় পুরস্কার প্রদান করা হয়। ৩টি শাখায় কোন পুরস্কার দেয়া হয়নি। আমজাদ হোসেনের বিখ্যাত চলচ্চিত্র ‘গোলাপী এখন ট্রেনে’ সর্বোচ্চ ১০ টি শাখায় পুরস্কার লাভ করে। আমজাদ হোসেন এই ছবির জন্য ৫ টি পুরস্কার অর্জন করেন। ১০ সেপ্টেম্বর, ১৯৭৯ সালে পুরস্কার ঘোষণা করা হয়। ১৪ নভেম্বর, ১৯৭৯ রাষ্ট্রপতি জিয়াউর রহমান উপ-রাষ্ট্রপতি ভবনে আয়োজিত এক অনুষ্ঠানের মাধ্যমে ১৯৭৮ সালের জাতীয় চলচ্চিত্র পুরস্কার বিতরণ করেন।
আর্নি তোশ্যাক

আর্নেস্ট রেমন্ড হার্বার্ট তোশ্যাক (; জন্ম: ৮ ডিসেম্বর, ১৯১৪ - মৃত্যু: ১১ মে, ২০০৩) নিউ সাউথ ওয়েলসের কোবার এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের সদস্য হিসেবে ১৯৪৬ থেকে ১৯৪৮ মেয়াদে টেস্ট ক্রিকেটে অংশ নিয়েছেন তিনি। দলে তিনি মূলতঃ বামহাতি মিডিয়াম পেস বোলিং করতেন ও সঠিক নিশানা এবং শক্তিমত্তা প্রয়োগে নিজস্ব লেগ থিওরি প্রয়োগ করে স্মরণীয় হয়ে আছেন। এছাড়াও, ১৯৪৮ সালে ডন ব্র্যাডম্যানের ‘অপরাজেয়’ বা ‘অজেয় দলের’ সদস্যরূপে ইংল্যান্ড সফর করেন ‘ব্ল্যাক প্রিন্স’ ডাকনামে পরিচিত আর্নি তোশ্যাক। সেখানে দলটি কোন খেলাতেই পরাজিত হয়নি ও তিনি রে লিন্ডওয়াল এবং কিথ মিলারের সাথে নতুন বল দিয়ে অস্ট্রেলিয়ার বোলিং আক্রমণে নেতৃত্ব দিয়েছেন।
স্টেশনমাস্টার পিতার পাঁচ সন্তানের একজন তিনি। কিন্তু ছয় বছর বয়সেই অনাথ হন। ফলে লিন্ডহার্স্টের এক প্রতিবেশীর কাছে শৈশবকাল অতিবাহিত করেন। সেখানেই তিনি ক্রিকেট খেলতে শুরু করেন ও কাউরা দলের পক্ষে রাগবি লীগে অংশ নেন। এ পর্যায়ে তোশ্যাক অস্ট্রেলিয়ার পক্ষে রাগবি লীগে খেলার আগ্রহ প্রকাশ করেন। শৈশবকালীন বন্ধু নিউহ্যাম উভয় খেলায় অংশ নিলেও টেস্ট ক্রিকেটের দিকে ঝুঁকেন। কিন্তু শহরের এক চিকিৎসক তাদেরকে ভুল দিকে ধাবিত হবার কথা জানান ও বালকদ্বয় তার পরামর্শ গ্রহণ করে। পরবর্তীকালে নিঊহ্যাম অস্ট্রেলিয়ার পক্ষে রাগবি লীগে অংশ নিয়েছিলেন।
আন্তর্জাতিক পর্যায়ের ক্রিকেটে অংশগ্রহণের জন্য তোশ্যাককে বেশ প্রতিযোগিতায় অবতীর্ণ হতে হয়েছিল। শৈশবেই অনাথ হবার ফলে অর্থনৈতিক সঙ্কটের কারণে প্রচণ্ড মর্মবেদনায় ভুগতেন। দ্বিতীয় বিশ্বযুদ্ধের কারণে তোশ্যাক প্রথম-শ্রেণীর ক্রিকেটে অংশ নিতে পারেননি। অতঃপর বিশ্বযুদ্ধ শেষ হবার পর ত্রিশ বছর বয়সে ১৯৪৫-৪৬ মৌসুমে প্রথমবারের মতো মাঠে নামেন।
শেফিল্ড শিল্ডে মাত্র সাত খেলায় অংশগ্রহণের পর নিউজিল্যান্ড সফরে যাবার জন্য অস্ট্রেলিয়া দলের সদস্য মনোনীত হন। ওয়েলিংটনে তিনি বোলিং উদ্বোধনে নামেন ও খেলাটি স্মারকসূচক শ্রেণী থেকে পরবর্তীতে দুই বছর পর আনুষ্ঠানিকভাবে টেস্ট খেলার মর্যাদা পায়। এরপর দলের নিয়মিত সদস্য হিসেবে ১৯৪৭-৪৮ মৌসুমে ভারতের বিপক্ষে টেস্ট সিরিজের সবগুলোতেই অংশ নেন। প্রথম টেস্টেই খেলোয়াড়ী জীবনের সেরা টেস্ট পরিসংখ্যান ১১/৩১ গড়েন। কিন্তু এরপর থেকেই হাঁটুর আঘাতে আক্রান্ত হতে থাকেন। চিকিৎসক দল কর্তৃক ৩-২ সম্মতিক্রমে ১৯৪৮ সালে ইংল্যান্ড সফরের জন্য মনোনীত হন। প্রথম চার টেস্টে আঘাতবিহীন অবস্থায় খেলা শেষ করেন তিনি। দীর্ঘদিন মাঠের বাইরে অবস্থান করে ১৯৪৯-৫০ মৌসুমে আবারো অস্ট্রেলিয়া দলে ফিরে আসার চেষ্টা চালান। কিন্তু পুনরায় আঘাতপ্রাপ্তির ফলে জোরপূর্বক অবসর নিতে বাধ্য হন তিনি।
আদমজী ক্যান্টনমেন্ট কলেজ

আদমজী ক্যান্টনমেন্ট কলেজ বাংলাদেশের রাজধানী ঢাকা শহরের ঢাকা সেনানিবাস এলাকায় অবস্থিত একটি উচ্চমাধ্যমিক শিক্ষাপ্রতিষ্ঠান। উচ্চ মাধ্যমিক ছাড়াও স্নাতক ও স্নাতকোত্তর শিক্ষা পরিচালনায় কলেজটি জাতীয় বিশ্ববিদ্যালয়ের অধিভুক্ত। এটি বাংলাদেশ সেনাবাহিনী কর্তৃক পরিচালিত। ইংল্যান্ডের আদি পাবলিক স্কুল 'ইটন' ও 'হ্যারো' এর আদর্শে এটি ১৯৬০ সালে প্রতিষ্ঠিত হয়। কলেজটি মূলত সামরিক বাহিনীর সদস্যদের সন্তানদের জন্য হলেও বেসামরিক ব্যক্তিবর্গের সন্তানরাও এতে পড়াশোনা করতে পারে। ২০২৪ সালে কলেজটি জাতীয় পর্যায়ে শ্রেষ্ঠ কলেজ নির্বাচিত হয়।
১৯৬০ সালের ১৬ ফেব্রুয়ারি ইংরেজি মাধ্যমের বিদ্যালয় হিসেবে প্রতিষ্ঠানটির যাত্রা শুরু হয়। যার প্রতিষ্ঠাতা ছিলেন তৎকালীন পাকিস্তানের অন্যতম ব্যবসায়ী গুল মোহাম্মদ আদমজী। বিশিষ্ট স্থপতি থারিয়ানির নকশায় ভবনটি নির্মাণ করেন ওমর এন্ড সন্স লিমিটেড। তৎকালীন পাকিস্তানের রাষ্ট্রপতি ফিল্ড মার্শাল আইয়ুব খান প্রতিষ্ঠানটির ভিত্তি প্রস্থর স্থাপন করেন এবং সেনাবাহিনীর তৎকালীন ইস্টার্ন কমান্ডের জিওসিকে প্রধান করে একটি শক্তিশালী বোর্ড অব গভর্নরস গঠন করা হয়। ব্রিটিশ পাবলিক স্কুলের মান অনুসারে এই স্কুলটির কার্যক্রম শুরু হয়। স্বাধীনতার পূর্বে এ প্রতিষ্ঠানের শিক্ষাদানের মাধ্যম ছিল ইংরেজি। সেই আলোকে কলেজটির প্রথম দুইজন অধ্যক্ষ ছিলেন ব্রিটিশ নাগরিক। স্বাধীনতা পরবর্তীকালে শিক্ষার মাধ্যম হয় বাংলা। ১৯৯৫ সালে আদমজী ক্যান্টনমেন্ট কলেজ শাখাকে বিদ্যালয় শাখা থেকে আলাদা করা হয়।
বাংলাদেশের রাজধানী ঢাকা শহরের ঢাকা সেনানিবাসের প্রাণকেন্দ্রে কলেজটি অবস্থিত।
প্রায় দশ একরের উপর স্থাপিত কলেজটিতে একটি প্রশাসনিক ভবন, একটি বিজ্ঞান ভবন, একটি গ্রন্থাগার ভবন, একটি বিবিএ ভবন, একটি মাস্টার্স ভবন, একটি খেলার মাঠ, একটি মসজিদ, একটি বাগান, একটি ক্যাফেটেরিয়া, একটি শহীদ মিনার, একটি মিলনায়তন ও একটি উন্মুক্ত মঞ্চ (শহীদ রুমী মঞ্চ) রয়েছে।
শিক্ষা, শৃঙ্খলা, নৈতিকতা – এই তিনটি হলো কলেজটির মূলমন্ত্র।
প্রতিবছর এসএসসি পরীক্ষার ফল প্রকাশের পর ভর্তি বিজ্ঞপ্তি প্রকাশিত হয়। একাদশ শ্রেণিতে অনলাইনের মাধ্যমে নতুন ছাত্রছাত্রী ভর্তি করা হয়। শিক্ষার্থীদের এসএসসি পরীক্ষার নম্বরের উপর ভিত্তি করে তৈরি করা মেধাতালিকা অনুযায়ী ভর্তি করা হয়। তবে সেনাবাহিনীর সদস্যদের সন্তানদের ভর্তির জন্য বিশেষ কোটা রয়েছে।
বর্তমানে এখানে উচ্চমাধ্যমিক শ্রেণিতে বিজ্ঞান শাখা (বাংলা মাধ্যম ও ইংরেজি সংস্করণ), মানবিক শাখা (বাংলা মাধ্যম) ও ব্যবসায় শিক্ষা শাখার (বাংলা মাধ্যম ও ইংরেজি সংস্করণ) কার্যক্রম চালু রয়েছে।
এছাড়াও জাতীয় বিশ্ববিদ্যালয়ের অধীনে ইংরেজি, অর্থনীতি, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স, মাস্টার্স ও বিবিএ কোর্স চালু রয়েছে।
কলেজটি বিভিন্ন সহশিক্ষা কার্যক্রম পরিচালনা করার জন্য সুপরিচিত। কলেজের শিক্ষার্থীরা পাঠ্যবইয়ের শিক্ষার পাশাপাশি নানা ধরনের সহশিক্ষা কার্যক্রমে নিয়মিত অংশ নিয়ে থাকে। উদাহরণ হিসেবে রয়েছে বিতর্ক ও ক্রীড়া সহ বিভিন্ন প্রতিযোগিতায় অংশগ্রহণ, বিজ্ঞান ও প্রযুক্তি উৎসব সহ বিভিন্ন অনুষ্ঠানের আয়োজন ইত্যাদি।
সারা বছর কলেজটিতে বিভিন্ন ক্লাব পরিচালিত হয়। ক্লাবগুলো হলো:
এছাড়াও খেলাধুলার মাধ্যমে ছাত্রছাত্রীদের নৈতিক মনোবল দৃঢ় করার উদ্দেশ্যে কলেজ কর্তৃক প্রতিবছর বার্ষিক ক্রীড়া প্রতিযোগিতার আয়োজন করা হয়।
মন্মথ রায়

মন্মথ রায় (১৬ জুন ১৮৯৯ - ২৬ আগস্ট ১৯৮৮) হলেন একজন বাঙালি সাহিত্যিক।
১৮৯৯ সালের ১৬ জুন টাঙ্গাইল জেলার গালা গ্রামে তার জন্ম। তাদের স্থায়ী নিবাস ছিল পশ্চিম দিনাজপুরের বালুর ঘাট। সেখানেই তার বাল্যজীবন অতিবাহিত হয়। তিনি পশ্চিম দিনাজপুর স্কুল থেকে ম্যাট্রিক, রাজশাহী কলেজ থেকে আইএ, স্কটিশ চার্চ কলেজ থেকে বিএ (১৯২২) এবং ঢাকা বিশ্ববিদ্যালয় থেকে অর্থনীতিতে এমএ পাস করেন। ১৯২৫ সালে বিএল পাস করে তিনি বালুর ঘাটে ওকালতি শুরু করেন এবং একই সঙ্গে সরকারি দায়িত্বও পালন করেন। পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন।
পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন। স্বদেশপ্রীতি তার নাট্য রচনার প্রধান বৈশিষ্ট্য। তার প্রকাশিত উল্লেখযোগ্য নাটকের সংখ্যা প্রায় চল্লিশ। সেগুলির মধ্যে প্রথমটি হচ্ছে মুক্তির ডাক (১৯২৩)। ১৯২৭ সালে পৌরাণিক কাহিনী অবলম্বনে রচিত তার প্রথম নাটক চাঁদ সওদাগর প্রকাশিত হয়। নাটকটি পৌরাণিক হলেও এতে আধুনিক জীবন-সমস্যা প্রতিফলিত হয়েছে। পরে তিনি মহুয়া (১৯২৯), কারাগার (১৯৩০) ও সাবিত্রী (১৯৩১) নাটকত্রয় লিখে খ্যাতি অর্জন করেন। দেশের সামাজিক ও রাজনৈতিক পরিবেশের সঙ্গে সঙ্গতি রেখে মন্মথ রায় ধর্মঘট (১৯৫৩), সাঁওতাল বিদ্রোহ (১৯৫৮), অমৃত অতীত (১৯৬০), লালন ফকির (১৯৬৯) ইত্যাদি নাটক রচনা করেন। পাবলিক থিয়েটারে মঞ্চস্থ তার নাটকগুলির মধ্যে অশোক (১৯৩৩), খনা (১৯৩৫), মীর কাশিম (১৯৩৮) ও জীবনটাই নাটক (১৯৫৩) উল্লেখযোগ্য। ১৯৭১ সালে তিনি রচনা করেন আমি মুজিব নই। তিনি বহু সংখ্যক একাঙ্ক নাটকও রচনা করেন। বাংলা ভাষায় যথার্থ একাঙ্ক নাটক রচনার কৃতিত্ব তারই।
ডাব্লিউডাব্লিউই পেব্যাক

ডাব্লিউডাব্লিউই পেব্যাক (; ) হলো একটি পেশাদার কুস্তি অনুষ্ঠান, যা মার্কিন যুক্তরাষ্ট্রের কানেটিকাটের স্ট্যামফোর্ড ভিত্তিক মার্কিন পেশাদার কুস্তি প্রচারণা ডাব্লিউডাব্লিউই দ্বারা আয়োজিত হয়। ডাব্লিউডাব্লিউই ২০১৩ সালে পেব্যাকের প্রথম অনুষ্ঠানটি আয়োজন করেছিল এবং তার পর থেকে এর ৬টি সংস্করণ (২০২০ সাল পর্যন্ত) অনুষ্ঠিত হয়েছে। ডাব্লিউডাব্লিউই পেব্যাকের মূল অনুষ্ঠানটি প্রতি-দর্শনে-পরিশোধে (পিপিভি) প্রচার করার পাশাপাশি ডাব্লিউডাব্লিউই নেটওয়ার্কেও প্রচার করে থাকে। এই অনুষ্ঠানের শুরুর দিকে ম্যাচগুলোতে মূলত নিম্ন-স্তরের চ্যাম্পিয়নশিপের জন্য এবং শেষের দিকে ম্যাচগুলোতে শীর্ষ-স্তরের চ্যাম্পিয়নশিপের জন্য কুস্তিগিররা প্রতিদ্বন্দ্বিতা করেন।
২০১৩ সালে ডাব্লিউডাব্লিউই প্রতি-দর্শনে-পরিশোধ পঞ্জিকায় মধ্য-জুনে আয়োজিত অনুষ্ঠান নো ওয়ে আউটের পরিবর্তে সর্বপ্রথম এটি অনুষ্ঠিত হয়েছিল; উক্ত অনুষ্ঠানের সর্বশেষ ম্যাচে ডাব্লিউডাব্লিউই চ্যাম্পিয়নশিপের জন্য জন সিনা এবং রাইব্যাক মুখোমুখি হয়েছিল। ২০১৫ সালে, এই অনুষ্ঠানে ডাব্লিউডাব্লিউই প্রতি-দর্শনে-পরিশোধ পঞ্জিকার মে মাসে স্থানান্তরিত হয়। পরবর্তীতে, ২০১৬ সালে, ডাব্লিউডাব্লিউই পেব্যাক এবং এক্সট্রিম রুলসের তারিখ অদলবদল করেছিল; এর ফলে উক্ত বছর পেব্যাক ১লা মে তারিখে (যার ফলে এই অনুষ্ঠানটি রেসলম্যানিয়ার পরবর্তী প্রতি-দর্শনে-পরিশোধ অনুষ্ঠানে পরিণত হয়েছিল) এবং এক্সট্রিম রুলস ২২শে মে তারিখে অনুষ্ঠিত হয়েছিল। ২০১৬ সালের ব্যাটেলগ্রাউন্ড অনুষ্ঠানের পরে ব্র্যান্ড এক্সটেনশন পুনরুদ্ধার করার পর, পেব্যাকের ২০১৭ সালের সংস্করণটি র-এর প্রতি-দর্শনে-পরিশোধ অনুষ্ঠান হিসেবে এপ্রিলের শেষার্ধে অনুষ্ঠিত হয়েছিল। ধারণা করা হয়েছিলে যে, পেব্যাকের ২০১৮ সালের সংস্করণটি স্ম্যাকডাউনের প্রতি-দর্শনে-পরিশোধ অনুষ্ঠান হিসেবে অনুষ্ঠিত হবে; তবে রেসলম্যানিয়া ৩৪-এর পরবর্তী সকল প্রতি-দর্শনে-পরিশোধ অনুষ্ঠান উভয় ব্র্যান্ড মিলিয়ে আয়োজিত হওয়ায় তা পরবর্তীতে বাতিল করা হয়েছিল। সর্বশেষ আয়োজনের তিন বছর পর, ২০২০ সালের আগস্ট মাসের শেষের দিকে পেব্যাকের ৬ষ্ঠ সংস্করণটি অনুষ্ঠিত হয়েছিল।
প্রসারণজনিত ডোরা

চর্মবিজ্ঞানে প্রসারণজনিত ডোরা, প্রসারণজনিত দাগ বা ইংরেজি কথ্য পরিভাষায় স্ট্রেচ মাকর্স (Stretch marks) বলতে ত্বকের এক ধরনের বিবর্ণ ডোরাকাটা দাগ বোঝানো হয়। এসব ডোরা বা দাগ অন্তঃত্বকের প্রসারণের কারণে ত্বকের উপরিভাগে সৃষ্টি হয়, সময়ের সাথে সাথে যা মিলিয়ে যেতে থাকে, কিন্তু একেবারে মুছে যায় না কখনই। স্ট্রেচ মাকর্স বা সম্প্রসারণজনিত দাগসমূহ বেশির ভাগ ক্ষেত্রে হয় ত্বকের আশেপাশের এলাকার দ্রুত সম্প্রসারণ ঘটলে অথবা বৃদ্ধি ঘটলে। কেউ যদি খুব দ্রুত লম্বা হয়ে যায় অথবা খুব দ্রুত মোটা হয়ে যায় সেক্ষেত্রে এমনটি হতে পারে। প্রসারণজনিত দাগ সাধারণত বয়ঃসন্ধিকাল, গর্ভাবস্থা, শরীর গঠন, হরমোনের পরিবর্তনজনিত চিকিৎসা প্রদান, ইত্যাদি ক্ষেত্রে দেখা যেতে পারে। চিকিৎসাবিজ্ঞানের ভাষায় এই ধরনের দাগসমূহের মধ্যে আছে স্ট্যায়ার এট্রোফিকে, ভার্জেটিয়ার্স, স্ট্রেয়া ডিস্টেন্সি, স্ট্যায়ার কিউটিস ডিসটেন্স, লিনিই এট্রোফেকি, লিনিয়া আলবিকান্তে, বা সাধারণ স্ট্রেয়ার স্ট্রেচ দাগ যা কিনা গর্ভাকালীন সময়ে দেখা দেয়, বিশেষ করে গর্ভবস্থার সর্বশেষ তিন মাসের ভেতর এবং এই সময়ে গর্ভবতির পেটে দেখা যায় কিন্তু এছাড়াও স্তনে, উরুতে, পিঠে এবং পশ্চাৎদেশে এসব দাগ দেখা যায় যা স্ট্রেয়ার গ্রাভিডেরাম নামে পরিচিত।
স্ট্রেই বা “স্ট্রেচ দাগ” সাধারণত শুরু হয় এক ধরনের লাল বা গোলাপী ক্ষত সৃষ্টির মাধ্যমে, যা কিনা শরীরের যে কোন স্থানেই দেখা দিতে পারে, তবে শরীরের যেসব স্থানে বেশি পরিমাণ চর্বি থাকে বা জমে সেসব স্থানে বেশি পরিমাণে হয়; বেশির ভাগ ক্ষেত্রে নাভির আশেপাশের পেটে, স্তনে, উর্দ্ধ বাহুতে, নিম্নবাহুতে, পিছনে, উরুতে, পাছায় এগুলি দেখা যায়। যেস স্থানে এগুলি দেখা যায় সেসব স্থানকে কিছুটা খালি খালি লাগে এবং সেসব স্থান স্পর্শ করলে নরম নরম বলে মনে হয়।
স্ট্রেচ মার্কস দেখা যায় ত্বকে, তবে মধ্য ত্বকের দৃঢ়তার কারণে ত্বক তার আকৃতি ধরে রাখে। কোন সম্প্রসারণ সংগঠিত হয় না যতোক্ষন ত্বকের অভ্যন্তরে সহায়ক শক্তি ক্রিয়া করে। স্ট্র্যাচিং সেসব স্থানে গুরুত্বপূর্ণ ক্রিয়া সম্পাদিত করতে সক্ষম হয় যেখান একটি দাগ হয়ে যায় এবং ক্রিয়াটি বেশি বেগবান হয় দাগটি যে দিকে প্রবাহিত হতে থাকে, যদিও এজন্য বেশ কয়েকটি সহায়ক শক্তি আছে এগুলি সৃষ্টির জন্য। এসব দাগ ত্বকের ভেতর পুড়ে গেলে যেমন অনুভূতি হয় সেমন অনুভূতি প্রদান করে এবং চুলকানোর প্রয়োজন উদ্ভব হয়, সাথে সাথে মানসিক পত্রিক্রিয়ার সৃষ্টি হয়। এগুলি শরীরে কোন ক্ষতিসাধন করে না বা শরীরের স্বাভাবিক ক্রিয়ায় কোন ব্যঘাত সৃষ্টি করে না। সাধারণত কিশোরী মেয়েরা এই সমস্যায় বেশি ভোগেন এবং একজন ত্বক বিশেষজ্ঞের দারস্থ হোন এবং এছাড়া মহিলারা গর্ভাবস্থার পর চিকিৎসকের নিকট যান।
মেয়ো ক্লিনিক বলছে “স্ট্যাচ দাগ সমূহ দেখা যেতে পারে, আসলে, ত্বকের প্রসারন সংগঠিত হলে” এবং আরো বলেন “স্ট্র্যাপ দাগ সমূহ কার্টিসনের বৃদ্ধি এবং এডেরেনাল গ্ল্যান্ড থেকে হরমোন বেশি প্রস্তুত কাজ দুটি একত্রে সংগঠিত হলে। কর্টিসোন ত্বকের সম্প্রসারণমীল তন্তুকে দুর্ব করে দেয়।
বিভিন্ন ধরনের চিকিৎসা রয়েছে ত্বকের এই সমস্য থেকে উত্তোরনের জন্য যার ভেতর আছে লেজার চিকিৎসা, ডার্মাব্রেসন এবং রেটিনোয়েডস প্রেসক্রিপশন।
ইমরান আব্বাস

ইমরান আব্বাস (জন্ম: ইমরান আব্বাস নাকভি) হলেন একজন পাকিস্তানি অভিনেতা এবং সাবেক মডেল। তিনি টেলিভিশন ধারাবাহিকের প্রধান চরিত্রে অভিনয়ের জন্য সুপরিচিত। বিশেষ করে; "মেরি জাত জারা-ই-বেনিশান" (২০১১), "খুদা অর মোহাব্বত" (২০১১), "মেরা নসীব" (২০১১), "পিয়া কে ঘর জানা হ্যায়" (২০১২), "দিল-ই-মুজতার" (২০১৩), "শাদি অর তুম সে?" (২০১৩), "আলবিদা" (২০১৫), এবং "মেরা নাম ইউসুফ হ্যায়" (২০১৫)। আব্বাস ২০১৩ সালের রোমাঞ্চকর চলচ্চিত্র আঞ্জুমানে প্রধান চরিত্রে অভিনয়ের মাধ্যমে চিত্রনায়ক হিসেবে আত্মপ্রকাশ করেন। পরবর্তী বছরে তিনি বলিউডের মনস্টার ভৌতিক চলচ্চিত্র "ক্রিয়েটর থ্রিডি" অভিনয়ের মাধ্যমে বলিউড চলচ্চিত্রের আবির্ভূত হন, যার সুবাদে তিনি ফিল্মফেয়ার পুরস্কার শ্রেষ্ঠ অভিনেতা হিসেবে মনোনয়ন পান।
আব্বাস লাহোরের আর্টস ন্যাশনাল কলেজে স্থাপত্য বিষয়ে লেখাপড়া শেষ করেন। এছাড়াও তিনি উর্দু ভাষায় কবিতা লিখেছেন।
রাস্তাফারি

রাস্তাফারি হচ্ছে একটি তথাকথিত ইব্রাহিমীয় ধর্মমত যা ১৯৩০ সালে জ্যামাইকাতে উৎপত্তি লাভ করে। রাস্তাফারি ধর্মানুসারীদের রাস্তাফারি, রাস্তাস, রাস্তাফারিয়ান্স অথবা শুধু রাস নামে অভিহিত করা হয়। রাস্তাফারিরা তাদের চার্চ কর্তৃক প্রদত্ত উপাধি যেমন মুরুব্বি, বড় সাধু ইত্যাদি নামেও পরিচিত হয়। অনেকে রাস্তাফারি জীবন দর্শনকে রাস্তাফারিয়ানিজম নামে অভিহিত করে তবে অধিকাংশ রাস ইজম ব্যবহারে অনীহা প্রকাশ করে।
রাস্তাফারিগণ একেশ্বরবাদী। তারা একক ইশ্বর জাহ আরাধনা করেন। জাহ হচ্ছে কিং জেমস বাইবেলে উল্লেখিত চরিত্র। রাস্তাফারিদের কাছে জাহ হচ্ছেন হলি ট্রিনিটির পিতা, পুত্র। পবিত্র আত্মার মত একটি চরিত্র। রাস্তাদের মতে জাহ হচ্ছেন পবিত্র আত্মা যিনি মানুষের মধ্যে অবস্থান করেন। এজন্য রাস্তাগণ প্রায়শই আমরা এর বদলে আমি এবং আমি উল্লেখ করে। তাদের বিশ্বাসমতে সকল মানুষের মধ্যে বিরাজিত পবিত্র আত্মার উপস্থিতির কারণে সকল মানুষকে একই মানুষে পরিণত করেছে।
হেইলে সিলাসসিয়ে ১(১৮৯২-১৯৭৫) একজন ইথিওপিয় সম্রাট যিনি ১৯৩০-১৯৭৪ খ্রিষ্টাব্দ পর্যন্ত ক্ষমতায় ছিলেন। রাস্তাফারিগণ বিশ্বাস করেন, হেইলে সিলাসসিয়ে রাস্তাফারি ধর্মানুসারীদের পূর্ণাংগ পৃথিবী জায়ন এ নিয়ে যাবেন। জায়নের ভবিষ্যৎ রাজধানী হচ্ছে নিউ জেরুজালেম যা ইথিওপিয়ার লালিবেলাতে অবস্থিত এবং এটি হবে রাস তাফারি(হেইলে সিলাসসিয়ে) এর স্বর্গীয় বাসস্থান।
অজিত ডি সিলভা

জিনিগালগোদাগে রাম্বা অজিত ডি সিলভা (; জন্ম: ১২ ডিসেম্বর, ১৯৫২) আম্বালাঙ্গোদায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন অজিত ডি সিলভা। এছাড়াও, শ্রীলঙ্কা একাদশ, শ্রীলঙ্কা বোর্ড সভাপতি একাদশ, শ্রীলঙ্কা অনূর্ধ্ব-২৫ দলের পক্ষেও প্রতিনিধিত্ব করেন তিনি। দলে তিনি মূলতঃ স্লো লেফট আর্ম স্পিনার ছিলেন। পাশাপাশি বামহাতে ব্যাটিংয়ে পারদর্শিতা দেখিয়েছেন তিনি।
নভেম্বর, ১৯৭৩ সালে প্রথম-শ্রেণীর ক্রিকেটে তার অভিষেক ঘটে। ঐ মৌসুমে তিনি ২৭.৪৪ গড়ে ১৬১ উইকেট দখল করেন। জাতীয় দলের গুরুত্বপূর্ণ খেলোয়াড় হিসেবে বেশ কয়েকবছর আন্তর্জাতিক ক্রিকেটে অংশগ্রহণ করেন। ১৪ জুন, ১৯৭৫ তারিখে ক্রিকেট বিশ্বকাপের উদ্বোধনী আসরে গ্রুপ পর্বের শেষ খেলায় তার ওডিআই অভিষেক হয়। ঐ খেলায় তিনি কোন রান করতে ব্যর্থ হন ও ৪৬ রানের বিনিময়ে একটিমাত্র উইকেটের সন্ধান পান। নটিংহামের ট্রেন্ট ব্রিজে অনুষ্ঠিত খেলায় পাকিস্তানের বিপক্ষে তার দল ১৯২ রানের বিশাল ব্যবধানে পরাজিত হয়েছিল।
১৯৮২ সালে নিজভূমিতে সফরকারী ইংল্যান্ডের বিপক্ষে শ্রীলঙ্কার প্রথম ওডিআই জয়ে গুরুত্বপূর্ণ ভূমিকা রাখেন। ২১৬ রানের লক্ষ্যমাত্রায় নেমে গ্রাহাম গুচ ও জিওফ কুক ১০৯ রানের উদ্বোধনী জুটি গড়লেও উইকেট-রক্ষক মহেশ গুণতিলকের সহায়তায় উভয়কে স্ট্যাম্পড করেন। এছাড়াও চারজন খেলোয়াড় রান আউটের শিকার হন। ফলশ্রুতিতে ইংল্যান্ড নাটকীয়ভাবে ৩ রানে হেরে যায়।
১৭ ফেব্রুয়ারি, ১৯৮২ তারিখে একই দলের বিপক্ষে কলম্বোয় অনুষ্ঠিতে টেস্টে তার অভিষেক হয়। ১৭ সেপ্টেম্বর, ১৯৮২ তারিখে স্বাগতিক ভারতের বিপক্ষে চেন্নাই টেস্টে সর্বশেষ অংশ নেন।
কিন্তু, ১৯৮২-৮৩ মৌসুমে বিদ্রোহী আরোসা শ্রীলঙ্কা দলের সদস্যরূপে দক্ষিণ আফ্রিকা সফরে যাবার অপরাধে বিশ্ব ক্রিকেট অঙ্গন থেকে বাদ দেয়া হয়। এরফলে কার্যত তার খেলোয়াড়ী জীবনের সমাপ্তি ঘটে।
৫ম জাতীয় চলচ্চিত্র পুরস্কার (বাংলাদেশ)

৫ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৫ম আয়োজন; যা ১৯৮১ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৬টি শাখায় পুরস্কার প্রদান করা হয়। ৩টি শাখায় কোন পুরস্কার দেয়া হয়নি। এই তিনটি শাখা হল শ্রেষ্ঠ অভিনেতা, শ্রেষ্ঠ চিত্রগ্রাহক (রঙ্গিন), শ্রেষ্ঠ শব্দ গ্রাহক। প্রখ্যাত কথাসাহিত্যিক আবু ইসহাকের কালজয়ী উপন্যাস সূর্য দীঘল বাড়ী অবলম্বনে বাংলাদেশ সরকারের অনুদানে প্রথম নির্মিত চলচ্চিত্র ‘সূর্য দীঘল বাড়ী’ সর্বোচ্চ ৮টি শাখায় জাতীয় পুরস্কার লাভ করে।
১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।
মৃতের সংখ্যা অনুযায়ী রেল দুর্ঘটনা ও দুর্যোগের তালিকা

এই তালিকায় শুধুমাত্র যেসব রেল দুর্ঘটনায় ৯০-এর অধিক মৃত্যু হয়েছে, তা অন্তর্ভুক্ত করা হয়েছে।
৬ষ্ঠ জাতীয় চলচ্চিত্র পুরস্কার (বাংলাদেশ)

৬ষ্ঠ জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৬ষ্ঠ আয়োজন; যা ১৯৮০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৮টি বিভাগে পুরস্কার প্রদান করা হয়। "এমিলের গোয়েন্দা বাহিনী" ৫টি বিভাগে, "কসাই" ৪টি বিভাগে, "ডানপিটে ছেলে" ৩টি বিভাগে, "ঘুড্ডি" ২টি বিভাগে এবং "এখনই সময়", "শেষ উত্তর", "সখী তুমি কার", "যদি জানতেম" ১টি বিভাগে পুরস্কার অর্জন করে।
এই বছর ১৮টি শাখায় পুরস্কার প্রদান করা হয়। ১টি শাখায় কোন পুরস্কার দেয়া হয়নি। ১১ নভেম্বর, ১৯৮১ সালে ১৯৭৯ ও ১৯৮০ সালের পুরস্কার একসাথে দেয়া হয়। পুরস্কার বিতরণ করেন তৎকালীন তথ্য, বেতার, ক্রীড়া ও সংস্কৃতি মন্ত্রী শামসুল হুদা চৌধুরী।
জাতীয় চলচ্চিত্র পুরস্কারে এই বছর প্রথম কোন শিশুতোষ চলচ্চিত্র শ্রেষ্ঠ চলচ্চিত্রের পুরস্কার লাভ করে এবং এখন পর্যন্ত (২০১৭ সাল) আর কোন শিশুতোষ চলচ্চিত্র এই বিভাগে পুরস্কৃত হয় নি। এই বছর বাদল রহমান ও খান আতাউর রহমান দুটি বিভাগে পুরস্কার লাভ করেন। বাদল রহমান শ্রেষ্ঠ চলচ্চিত্র ও শ্রেষ্ঠ সম্পাদক এবং খান আতাউর রহমান শ্রেষ্ঠ গীতিকার ও শ্রেষ্ঠ চিত্রনাট্যকার বিভাগে পুরস্কার লাভ করেন। খান আতাউর রহমানের এটি দ্বিতীয়বারের মত শ্রেষ্ঠ চিত্রনাট্যকার বিভাগে এই পুরস্কার অর্জন। এই বছর বুলবুল আহমেদ তৃতীয়বারের মত শ্রেষ্ঠ অভিনেতা বিভাগে এই পুরস্কার লাভ করেন। আব্দুল্লাহ আল মামুন, শাবানা, গোলাম মুস্তাফা ও রোজিনা এই বছর প্রথমবারের মত যথাক্রমে শ্রেষ্ঠ পরিচালক, শ্রেষ্ঠ অভিনেত্রী, শ্রেষ্ঠ পার্শ্বচরিত্রে অভিনেতা, শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করেন। সৈয়দ আব্দুল হাদী ও সাবিনা ইয়াসমিন এই বছর টানা তৃতীয়বারের মত যথাক্রমে শ্রেষ্ঠ পুরুষ কণ্ঠশিল্পী ও শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন। চলচ্চিত্র ব্যক্তিত্ব সৈয়দ সালাহউদ্দিন জাকী শ্রেষ্ঠ সংলাপ রচয়িতা বিভাগে পুরস্কৃত হন। এছাড়া প্রশংসনীয় অভিনয়ের জন্য শিশু শিল্পী টিপটিপকে বিশেষ পুরস্কার দেয়া হয়।
সিমলা (অভিনেত্রী)

সামসুন নাহার সিমলা (জন্ম ৪ ডিসেম্বর ১৯৮২), যিনি সিমলা নামে অধিক পরিচিত, বাংলাদেশী চলচ্চিত্র অভিনেত্রী ও মডেল। তিনি তার প্রথম অভিনীত "ম্যাডাম ফুলি" (১৯৯৯) চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।
শিমলা ১৯৮২ সালের ৪ ডিসেম্বর (বিবাহের কাবিননামা অনুসারে) ঝিনাইদহ জেলার শৈলকূপা উপজেলায় জন্মগ্রহণ করেন। তার পিতার নাম আব্দুল মাজেদ ও মাতার নাম নুরুন নাহার। তিনি শৈলকূপা গার্লস স্কুল থেকে মাধ্যমিক সম্পন্ন করে শৈলকূপা সরকারী কলেজে দ্বিতীয় বর্ষে পড়াকালীন চলচ্চিত্রে অভিনয় শুরু করেন এবং তার লেখাপড়ার ইতি ঘটে। তার পিতার নাম আব্দুল মাজেদ। ছয় ভাই ও ৫ বোনের মধ্যে সিমলা সবার ছোট।
শিমলা গীতিকার-সুরকার মিল্টন খন্দকারের মাধ্যমে ১৯৯৯ সালে শহীদুল ইসলাম খোকন পরিচালনায় "ম্যাডাম ফুলি" চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।
২০০৯ সালে তিনি সৈয়দ অহিদুজ্জামান ডায়মন্ড পরিচালিত "গঙ্গাযাত্রা" চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল "রূপগাওয়াল", "নেকাব্বরের মহাপ্রয়াণ"। ২০১৩ সালের জুনে তিনি কলকাতার ‘সমাধি’ চলচ্চিত্রে গোবিন্দের বিপরীতে অভিনয় করেন।
শিমলা ২০১৮ সালের ৩ মার্চ নারায়ণগঞ্জের পলাশ আহমেদ নামে এক যুবকের সাথে বিবাহ বন্ধনে আবদ্ধ হন এবং একই বছরের ৬ নভেম্বরে ১০ মাসের মধ্যে তাদের বিবাহ বিচ্ছেদ ঘটে। পলাশ আহমেদ (যিনি মাহিবী জাহান নামেও পরিচিত), ২৪ ফেব্রুয়ারি ২০১৯ তারিখে ঢাকা থেকে চট্টগ্রাম হয়ে দুবাইগামী বাংলাদেশ বিমানের একটি উড়োজাহাজ ছিনতাই চেষ্টাকালে কমান্ডো অভিযানে চট্টগ্রাম শাহ্ আমানত আন্তর্জাতিক বিমানবন্দরে নিহত হন।
জাতীয় চলচ্চিত্র পুরস্কার - ২০০১
বাচসাস পুরস্কার